rejauldu/bengali-wikipedia huggingface dataset:
জাতিসংঘ জরুরি শিশু তহবিল (United Nations International Children's Emergency Fund) এ জরুরি (Emergency) শব্দ যুক্ত থাকলেও পরে বাদ দেওয়া হয় তবে সংক্ষেপে ইউনিসেফ পূর্বপ্রচলিত অবস্থায় থেকে যায়। এই সংস্থা বিশ্বব্যাপী সর্বাধিক পরিচিত এবং দৃশ্যমান সমাজকল্যাণমূলক প্রতিষ্ঠানগুলির মধ্যে একটি, যা ১৯২টি দেশ এবং অঞ্চলে কাজ করে। এটি জাতিসংঘের একটি বিশেষ সংস্থার নাম। শিশুদের কল্যাণ, উন্নতি ও নিরাপত্তা সংক্রান্ত কর্মকাণ্ড পরিচালনা করে থাকে। জাতিসংঘের সাধারণ পরিষদের প্রথম অধিবেশনে এই সংস্থা গঠনের সিদ্ধান্ত হয়। এই সংস্থার সদর দপ্তর নিউ ইয়র্কে অবস্থিত। ১৯৬৫ সালে ইউনিসেফ তাদের কল্যাণমুখী ভূমিকার কারণে নোবেল শান্তি পুরস্কারে ভূষিত হয়। ঢাকায় ১৯৫১ সালে ইউনিসেফের অফিস প্রতিষ্ঠিত হলেও, এটি ১৯৭৭ সালে তার কার্যক্রম পরিচালনা করছে।  ইউনিসেফের কার্যক্রমের মধ্যে রয়েছে টিকাদান এবং রোগ প্রতিরোধ, এইচআইভি আক্রান্ত শিশু এবং মায়েদের চিকিৎসা প্রদান, শৈশব ও মাতৃ পুষ্টি বৃদ্ধি, স্যানিটেশন উন্নত করা, শিক্ষার প্রচার এবং দুর্যোগের প্রতিক্রিয়ায় জরুরি ত্রাণ প্রদান।   ইউনিসেফ হল জাতিসংঘের আন্তর্জাতিক শিশু জরুরি তহবিলের উত্তরসূরী, এবং দ্বিতীয় বিশ্বযুদ্ধে ক্ষতিগ্রস্ত শিশু এবং মায়েদের তাৎক্ষণিক ত্রাণ প্রদানের জন্য জাতিসংঘের ত্রাণ পুনর্বাসন প্রশাসন কর্তৃক ১৯৪৬ সালের ১১ ডিসেম্বর নিউ ইয়র্কে এটি তৈরি করা হয়েছিল। একই বছর, জাতিসংঘের সাধারণ পরিষদ যুদ্ধোত্তর ত্রাণ কাজকে আরও প্রাতিষ্ঠানিকীকরণের জন্য ইউনিসেফ প্রতিষ্ঠা করে। ১৯৫০ সালে, বিশেষ করে উন্নয়নশীল দেশগুলিতে শিশু এবং মহিলাদের দীর্ঘমেয়াদী চাহিদা পূরণের জন্য এর কার্যাদেশ বাড়ানো হয়। ১৯৫৩ সালে, সংস্থাটি জাতিসংঘ ব্যবস্থার স্থায়ী অংশ হয়ে ওঠে এবং এর নাম পরিবর্তন করে জাতিসংঘ শিশু তহবিল রাখা হয়, যদিও এটি ইউনিসেফের সংক্ষিপ্ত রূপ ধরে রেখেছে।  ইউনিসেফ সম্পূর্ণরূপে সরকার এবং বেসরকারি দাতাদের স্বেচ্ছাসেবী অনুদানের উপর নির্ভর করে। ২০২৪ সালে এর মোট আয় ছিল ৮.৬১ বিলিয়ন ডলার; যার মধ্যে সরকারি-খাতের অংশীদাররা ৪.৯২ বিলিয়ন ডলার অবদান রেখেছিল। এটি ৩৬ সদস্যের একটি নির্বাহী বোর্ড দ্বারা পরিচালিত হয় যা নীতিমালা প্রতিষ্ঠা করে, কর্মসূচি অনুমোদন করে এবং প্রশাসনিক ও আর্থিক পরিকল্পনা তত্ত্বাবধান করে। বোর্ডটি জাতিসংঘের অর্থনৈতিক ও সামাজিক কাউন্সিল দ্বারা নির্বাচিত সরকারি প্রতিনিধিদের দ্বারা গঠিত, সাধারণত তিন বছরের মেয়াদের জন্য।   তথ্যসূত্র    বহিঃসংযোগ     UNICEF  UNICEF Innocenti Research Centre  U.S. Fund for UNICEF  UNICEF UK    বিষয়শ্রেণী:জাতিসংঘের সহায়ক সংস্থা বিষয়শ্রেণী:১৯৪৬-এ প্রতিষ্ঠিত বিষয়শ্রেণী:নোবেল শান্তি পুরস্কার বিজয়ী সংস্থা বিষয়শ্রেণী:নিউ ইয়র্ক শহরের প্রতিষ্ঠান বিষয়শ্রেণী:ইন্দিরা গান্ধী শান্তি পুরস্কার বিজয়ী বিষয়শ্রেণী:জাতিসংঘের অর্থনৈতিক ও সামাজিক পরিষদ বিষয়শ্রেণী:জাতিসংঘ উন্নয়ন গ্রুপ বিষয়শ্রেণী:আন্তর্জাতিক দাতব্য সংস্থা বিষয়শ্রেণী:শিশুদের দাতব্য সংস্থা বিষয়শ্রেণী:শিশু সংক্রান্ত প্রতিষ্ঠান বিষয়শ্রেণী:নোবেল পুরস্কার বিজয়ী সংস্থা বিষয়শ্রেণী:১৯৪৬-এ প্রতিষ্ঠিত সংগঠন
ওপেন টি বায়োস্কোপ হল একটি আধুনিক বাংলা চলচ্চিত্র যেটি ২০১৫ সালের ১৫ জানুয়রি তারিখ মুক্তি পেয়েছিল। চলচ্চিত্রটি পরিচালনা করেছেন অনিন্দ্য চট্টোপাধ্যায়।   অভিনয়   ঋদ্ধি সেন - ফোঁয়ারা;  ঋত্বিক চক্রবর্তী - বড় ফোঁয়ারা;  ঋতব্রত মুখার্জ্জী - কচুয়া;  ধ্বি মজুমদার - চরনে;  রাজর্ষী নাগ - গোপা;  সুরঙ্গনা বন্দ্যোপাধ্যায়- তিতি   কাহিনী  এই ছবিটির কেন্দ্রস্থল হল উত্তর কলকাতা। পুরোনো দিনের পাড়ার ফুটবলের সাথে আবেগ আর ছোটোবেলার প্রেম মিশিয়ে পরিচালক আমাদের অতীত কে মনে করিয়ে দিয়েছেন।অনায়াসে আমাদের কে টেনে নিয়ে গিয়েছেন আমাদের ছেলেবেলাতে।   সংগীত  গানগুলির সুর দিয়েছেন উপল সেনগুপ্ত. "বন্ধু চল" আর "সাইকেল থিম" গানদুটিতে সুর দিয়ছেন প্রখ্যাত সুরকার শান্তনু মৈত্র।   আরও দেখুন   প্রজাপতি বিস্কুট   তথ্যসূত্র   বিষয়শ্রেণী:২০১৫-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় সঙ্গীতধর্মী চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র
থাম্ব|চৌসা আমের ফালি চৌসা (ভোজপুরি: चउसा, , ) যা চৌঁসা নামেও পরিচিত, দক্ষিণ এশিয়ার স্থানীয় একটি আমের জাত। এটি মূলত ভারত এবং পাকিস্তানে জন্মে এবং উভয় দেশই এই আম উল্লেখযোগ্য পরিমাণে রপ্তানি করে।  ভারতের বিহার ও উত্তর প্রদেশ হল চৌসা চাষের প্রধান অঞ্চল।   ইতিহাস  চৌসা আম, যা "স্বর্গের আম" নামেও পরিচিত, প্রথম বৃহৎ পরিসরে কলম করেছিলেন ভারতের মালিহাবাদের আব্দুল হামিদ খান মালিহাবাদী। তাঁর ছেলে ডঃ সামি খান 'আজাদ' মালিহাবাদী পরে পাকিস্তানে চলে যান এবং সেখানে এই আমের জাতটি প্রবর্তনে গুরুত্বপূর্ণ ভূমিকা পালন করেন। পাকিস্তানে এই আম প্রথম রোপিত হয় সিন্ধু অঞ্চলে।   নামরকণ  ভারতের বিহার রাজ্যের বক্সার জেলার চৌসা অঞ্চলে দ্বিতীয় মুঘল সম্রাট হুমায়ুনের বিরুদ্ধে বিজয়ের স্মরণে ভারতীয় শাসক শের শাহ সুরি এই জাতের আমকে জনপ্রিয় করে তোলেন। সুরি শেষ পর্যন্ত তাঁর এই বিজয়কে স্মরণীয় করে রাখতে বিহারের চৌসা অঞ্চলের নাম অনুযায়ী এই আমের নাম রেখেছিলেন চৌসা ।Chaunsa Mango . dostpakistan.pk. গাজীপুরে প্রাথমিকভাবে বৃহৎ পরিসরে চাষের কারণে আমটি গাজীপুরিয়া আম নামেও পরিচিত ছিল। বাম|থাম্ব| 'চৌসা' আম   বর্ণনা  ফলটি পাকলে সোনালী-হলুদ রঙ ধারণ করে। আমটি প্রায় আঁশবিহীন এবং সুগন্ধযুক্ত, মনোরম, মিষ্টি স্বাদের হয়। পাকিস্তানে যে চৌসা আম পাওয়া যায় সেগুলো সাধারণত সবুজ-হলুদ রঙের হয়। এর অনন্য স্বাদ এবং সমৃদ্ধ ফ্লেভার এটিকে বিশ্বব্যাপী জনপ্রিয় করে তুলেছে। কেউ কেউ এর সুগন্ধ, মিষ্টি স্বাদ, রসালো শাঁস এবং উচ্চ পুষ্টিগুণের জন্য এটিকে সেরা আম বলে মনে করেন। অন্যান্য আমের তুলনায় চৌসা আমে ভিটামিন সি এর পরিমাণ বেশি থাকে।  ভারত ও পাকিস্তানে সাধারণত জুনের শুরুতে অর্থাৎ জ্যৈষ্ঠ মাসের মাঝামাঝিতে চৌসা আমের মৌসুম শুরু হয় এবং শেষ হয় আগস্টের তৃতীয় সপ্তাহে অর্থাৎ ভাদ্র মাসের মাঝামাঝিতে। মধ্যপ্রাচ্য, ইউরোপ, কানাডা এবং সম্প্রতি মার্কিন যুক্তরাষ্ট্রে এই আম ব্যাপকভাবে রপ্তানি করা হয়। চার রকমের চৌসা আম পাওয়া যায়: মৌসুমি চৌসা (গ্রীষ্মকালীন), কালো চৌনসা, সাদা চৌসা এবং আজিম চৌসা (রাত্তেওয়ালা)। দীর্ঘদিন সতেজ থাকায় সাদা চৌসা সাধারণত রপ্তানির জন্য আদর্শ বলে বিবেচিত হয়।   তথ্যসূত্র   বিষয়শ্রেণী:ভারতের আমের জাত
সুশীলা সরোজ ভারতের ১৫তম লোকসভার সদস্য। তিনি উত্তরপ্রদেশের মোহনলালগঞ্জ নির্বাচনী এলাকার প্রতিনিধিত্ব করেন এবং সমাজবাদী পার্টি (এসপি) রাজনৈতিক দলের সদস্য। মোহনলালগঞ্জ নির্বাচনী এলাকাটি তফসিলি জাতির জন্য একটি সংরক্ষিত আসন।   শিক্ষা এবং পটভূমি  সরোজ  গোরক্ষপুর, রোহিলখণ্ড, কানপুর এবং লখনউয়ের বিভিন্ন বিশ্ববিদ্যালয় থেকে এমএ, এলএলবি এবং বি.এড. ডিগ্রি অর্জন করেছেন। পূর্বে তিনি ১৩তম লোকসভার সদস্য, বিধানসভার সদস্য এবং উত্তরপ্রদেশ সরকারের প্রতিমন্ত্রী ছিলেন। তিনি বীরাঙ্গনা উদাদেবী পাসি স্মারক সংগঠনের প্রতিষ্ঠাতা ও চেয়ারপার্সন এবং পাসি ট্রাস্টও প্রতিষ্ঠা করেন।   পদসমূহ  # থেকে থেকে অবস্থান ০১ ১৯৯৩ ১৯৯৫ উত্তরপ্রদেশ বিধানসভার সদস্য (২১ মাসের জন্য) ০২ ১৯৯৫ ১৯৯৯ উত্তরপ্রদেশের সমাজকল্যাণ প্রতিমন্ত্রী ০৩ ১৯৯৯ ২০০৪ ত্রয়োদশ লোকসভায় নির্বাচিত ০৪ ১৯৯৯ ২০০৪ রেলওয়ে কমিটির সদস্য ০৫ ১৯৯৯ ২০০৪ নারীর ক্ষমতায়ন সংক্রান্ত কমিটির সদস্য ০৬ ১৯৯৯ ২০০৪ সদস্য, পরামর্শদাতা কমিটি, শ্রম মন্ত্রণালয় ০৭ ২০০৯ পঞ্চদশ লোকসভায় (দ্বিতীয় মেয়াদে) পুনঃনির্বাচিত ০৮ ৩১-আগস্ট, ২০০৯ রেলওয়ে কমিটির সদস্য ০৯ ০৪-সেপ্টেম্বর, ২০০৯ সংসদ ভবনের নিরাপত্তা সংক্রান্ত কমিটির সদস্য ১০ ২৩ সেপ্টেম্বর, ২০০৯ নারীর ক্ষমতায়ন সংক্রান্ত কমিটির সদস্য ১১ ২৩ সেপ্টেম্বর, ২০০৯ সদস্য, গৃহায়ন ও নগর দারিদ্র্য বিমোচন মন্ত্রণালয় সম্পর্কিত কমিটি ১২ ২৩ সেপ্টেম্বর, ২০০৯ পর্যটন কমিটির সদস্য   আরো দেখুন    ভারতের ১৫তম লোকসভার সদস্যদের তালিকা   তথ্যসূত্র   বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:লোকসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশের সমাজবাদী পার্টির রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:উত্তরপ্রদেশের নারী সংসদ সদস্য বিষয়শ্রেণী:উত্তরপ্রদেশের লোকসভা সদস্য বিষয়শ্রেণী:উত্তরপ্রদেশ বিধানসভার সদস্য ১৯৯৩-১৯৯৬ বিষয়শ্রেণী:ত্রয়োদশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:পঞ্চদশ লোকসভার সদস্য বিষয়শ্রেণী:গোরক্ষপুরের রাজনীতিবিদ
যোগেশ দত্তত্রায়া গোসাভি (জন্ম: ২৮ শে মার্চ ১৯৮১) একজন ভারতীয় চলচ্চিত্র পরিচালক চলচ্চিত্র প্রযোজক, চলচ্চিত্র সম্পাদক, ফিল্মিস্ট ভারতীয় চলচ্চিত্রগুলির। অসংখ্য বিজ্ঞাপন-চলচ্চিত্র, তথ্যচিত্র তৈরির পরে, ২০১০ সালে মুক্তিপ্রাপ্ত তার প্রথম চলচ্চিত্র ‘‘ রাষ্ট্র - প্রতিক্রিয়া ’’ তিনি তৈরি করেছিলেন, যা হোমিওপ্যাথি বিজ্ঞানের উপর ভিত্তি করে প্রথম বৈশিষ্ট্যযুক্ত চলচ্চিত্র।    ক্যারিয়ার  গোসাভি আত্মপ্রকাশ করলেন তাঁর প্রথম ছবিতে ‘‘ প্রত্যাশাদ - দ্য প্রতিক্রিয়া ’’। তাঁর দ্বিতীয় ছবিটি ছিল ‘‘ গাদবাদ গন্ধল ’’। তাঁর প্রযোজিত সাম্প্রতিক ছবি ‘‘ দু: খ ’’ এর শুটিং হয়েছে ভারতের সাত রাজ্যের বিভিন্ন স্থানে।   চলচ্চিত্রের তালিকা     ২০১০ - ‘’ প্রতিসাদ - প্রতিক্রিয়া ’’  ২০২০ - ‘‘ গাদবাদ গন্ধল ’’  ২০২০ - '' দুঃখিত '   পুরস্কার  দ্য ইকোনমিক টাইমস কর্তৃক গোষ্ঠী কেবলমাত্র শহরকেই নয় বরং রূপান্তরিত করার ক্ষেত্রে গুরুত্বপূর্ণ ভূমিকা পালন করে পুনে শীর্ষ জেনারেল-নেক্সট লিডার হওয়ার জন্য ‘ইটি জেনারেল নেক্সট আইকন’ ’উপাধিতে ভূষিত হয়েছেন তাদের দক্ষ কর্ম সংস্কৃতি এবং ভারতীয় চলচ্চিত্র শিল্প থেকে সেরা অভ্যাস গ্রহণের সাথে জাতীয় পর্যায়েও প্রভাব ফেলছে।    তথ্যসূত্র    বহিঃসংযোগ       বিষয়শ্রেণী:ভারতীয় চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:১৯৮১-এ জন্ম
This template is used to produce a simple loop that can repeat up to 150 times. It is not a real loop; it works by conditionally repeating the string. It is a simple version of . To use it, enter: {{loop|times to repeat|string}} If string contains an equals sign, you must put "|2=string" instead of "|string". Examples: {{loop|4|n}} produces  {{loop|25|test}} produces  {{#expr:2{{loop|50|*2}}}} produces  {{loop|9|2==}} produces  (the "2=" must be present) {{loop|3|{{CURRENTYEAR}}}} produces   See also Template:Repeat
জলঙ্গী নদী ভারত-এর পশ্চিমবঙ্গ রাজ্যের মুর্শিদাবাদ জেলা ও নদিয়া জেলা দিয়ে প্রবাহিত। অতীতে এর নাম ছিল খড়ে নদী। নদীটি মুর্শিদাবাদ জেলায় পদ্মা নদী থেকে উৎপন্ন হয় নদিয়া জেলার পলাশীপাড়া, তেহট্ট, কৃষ্ণনগর শহরের পাশ দিয়ে প্রবাহিত হয়ে মায়াপুরের কাছে ভাগীরথী নদীতে মিলিত হয়েছে। এই মিলিত নদী প্রবাহ এর পর হুগলি নদী নামে পরিচিত। নদীটির মোট দৈর্ঘ্য ২২০ কিলোমিটারের কাছাকাছি। বর্তমানে নদীটিতে পলি জমে যাওয়ায় এটি তার গভীরতা হারিয়েছে।   নদীর প্রবাহ  thumb|জলঙ্গী নদীতে বাঁশের সেতু, তেহট্ট ঘাট, নদিয়া thumb|জলঙ্গী নদীর প্রবাহ জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে স্বরূপগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।  বর্তমান অবস্থা জলংগী নদীকে দখল করে চাষবাস শুরু হওয়ায় নানা জায়গায় নদীর অবস্থা বর্তমানে খুবই খারাপ। কোথাও কোথাও কচুরিপানায় ভরেছে জলঙ্গি নদী। অবৈধ ইঁটভাটার কারণে যত্রতত্র নদীর ধার থেকে মাটি কাটার ফলে বন্যার সময় নদীর গতিশীল ভারসাম্য বিনষ্ট হচ্ছে। অগভীর হচ্ছে নদীখাত। থাম্ব|পলাশীপাড়া দ্বিজেন্দ্রলাল সেতু  শিল্পে সাহিত্যে জলঙ্গী সত্যজিৎ রায়ের অপুর সংসার সিনেমার অনেকটা অংশই কৃষ্ণনগর শহরের নিকট জলঙ্গীর পাড়ে তোলা। জীবনানন্দ দাশের কবিতা 'আবার আসিব আমি বাংলার নদী মাঠ ক্ষেত ভালবেসে, জলাঙ্গীর ঢেউয়ে ভেজা বাংলার এ সবুজ করুণ ডাঙ্গায়'। সাগর চট্টোপাধ্যায় ও নদীয়ার গনশিল্পী বাবলু হালদারের গান 'ও আমার জলঙগী নদী, তোর কোলে রইলাম আমি, জনম অবধি'।  তথ্যসূত্র  বিষয়শ্রেণী:বাংলার নদী বিষয়শ্রেণী:পশ্চিমবঙ্গের নদী
বাংলাদেশের জাতীয় প্রতীক হলো গণপ্রজাতন্ত্রী বাংলাদেশর রাষ্ট্রীয় প্রতীক। এটি ১৯৭১ সালে বাংলাদেশ স্বাধীন হওয়ার পর গৃহীত হয়।   ইতিহাস  ১৯৭২ সালে সদ্য স্বাধীন দেশের জাতীয় প্রতিক ও বিভিন্ন মনোগ্রাম তৈরী করতে বাংলাদেশ সরকার শিল্পী পটুয়া কামরুল হাসানের উপর দ্বায়িত্ব দেয়। মোহাম্মদ ইদ্রিস ও শামসুল আলমসহ বেশ কয়েকজনকে এই কাজগুলো তদারকির দ্বায়িত্ব দেয়া হয়। পরবর্তিতে মোহাম্মদ ইদ্রিসের আঁকা ভাসমান শাপলা  ও শামসুল আলমের দুই পাশে ধানের শীষবেষ্টিত পাটপাতা ও চারটি তারকা  অংশটি মিলিয়ে চূড়ান্ত রূপ দেওয়া হয়।   ব্যবহার ও বিবরণ  বাংলাদেশের জাতীয় প্রতীকের কেন্দ্রে রয়েছে পানিতে ভাসমান একটি শাপলা ফুল যা বাংলাদেশের জাতীয় ফুল। শাপলা ফুলটিকে বেষ্টন করে আছে ধানের দুটি শীষ। চূড়ায় পাটগাছের পরস্পরযুক্ত তিনটি পাতা এবং পাতার উভয় পার্শ্বে দুটি করে মোট চারটি তারকা। পানি, ধান ও পাট প্রতীকে বৈশিষ্ট্যমণ্ডিত হয়েছে বাংলাদেশের নিসর্গ ও অর্থনীতি। এ তিনটি উপাদানের উপর স্থাপিত জলজ প্রস্ফুটিত শাপলা হলো অঙ্গীকার, সৌন্দর্য ও সুরুচির প্রতীক। তারকাগুলোতে ব্যক্ত হয়েছে জাতির লক্ষ্য ও উচ্চাকাঙ্ক্ষা  সংবিধান অনুযায়ী: প্রজাতন্ত্রের জাতীয় প্রতীক হইতেছে উভয় পার্শ্বে ধান্যশীর্ষবেষ্টিত, পানিতে ভাসমান জাতীয় পুষ্প শাপলা, তাহার শীর্ষদেশে পাটগাছের তিনটি পরস্পর-সংযুক্ত পত্র, তাহার উভয় পার্শ্বে দুইটি করিয়া তারকা৷বাংলাদেশের জাতীয় প্রতীক ব্যবহারের অধিকারী হবেন—  ১। মহামান্য রাষ্ট্রপতি  ২। মাননীয় প্রধানমন্ত্রী  ৩। মাননীয় স্পিকার  ৪। মাননীয় ডেপুটি স্পিকার   আরও দেখুন   বাংলাদেশ সরকারের সিলমোহর   তথ্যসূত্র   বিষয়শ্রেণী:বাংলাদেশের জাতীয় প্রতীক বিষয়শ্রেণী:বাংলাদেশ সরকার
আধুনিক বাংলা কবিতা (পশ্চিম বাংলা) অমিতাভ দাশগুপ্ত - অমিয় চক্রবর্তী - অরুন মিত্র - বীরেন্দ্র চট্টোপাধ্যায় - বুদ্ধদেব বসু - দিনেশ দাস - জয় গোস্বামী - জয়দেব বসু - মলয় রায় চৌধুরী - নীরেন্দ্রনাথ চক্রবর্তী - প্রেমেন্দ্র মিত্র - রাম বসু - সমর সেন - শংখ ঘোষ - শক্তি চট্টোপাধ্যায় - সুধীন্দ্রনাথ দত্ত - সুকান্ত ভট্টাচার্য - সুনীল গঙ্গোপাধ্যায় - তারাপদ রায় - কৃত্তিবাস - কল্লোল
গারুলিয়া ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৩ মিটার (৪২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে গারুলিয়া শহরের জনসংখ্যা হল ৭৬,৩০৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে গারুলিয়া এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল বিষয়শ্রেণী:পশ্চিমবঙ্গের শহর
থাম্ব|A dandelion taproot (left) with the plant (right)thumb|খাদ্য উপযোগী, গাজরের কমলা অংশ হচ্ছে প্রধান মূল উদ্ভিদের বীজের ভ্রূণমূল অংশ থেকে যা বেরিয়ে আসে তা হল স্থানিক মূল। উদ্ভিদের বৃদ্ধির সাথে সাথে স্থানিক মূল প্রধান মূলে পরিবর্তিত হয়। প্রধান মূল থেকে শাখামূল এবং প্রশাখা মূল বেরিয়ে আসে। একটি প্রধান মূল পদ্ধতিগতভাবে একটি উদ্ভিদের, বৃহত্তম অংশ, অধিক কেন্দ্রীয়, এবং সবচেয়ে মোটা হয়। সাধারণত একটি প্রধান মূল কিছুটা সোজা এবং খুব পুরু হয়, এবং এর সরাসরি নিম্নগামী বৃদ্ধি ঘটে।  প্রধানমূলের বৈশিষ্ট্য বৃক্ষের প্রধানমূল প্রথমদিকে মাধ্যাকর্ষণের প্রভাবেই নিচের দিকে যায়, কিন্তু সাধারণ বৃক্ষের শেকড় এক মিটারের মধ্যেই সীমিত হয়ে যায়। এর কারণ, শিকড় যত নিচে যেতে থাকে মাটি তত কঠিন ও দুর্ভেদ্য হতে থাকে। এতে অক্সিজেন এবং জল দুটোরই অভাব দেখা দেয়। এই অবস্থায় পাশ থেকে শিকড়গুলো ছড়িয়ে যেতে থাকে বাতাস, জল ও পুষ্টির সন্ধানে। তবে এর কিছু ব্যতিক্রমও দেখা যায়। পৃথিবীর একেক জায়গার মাটি একেক রকম, প্রতিটি ইকোসিস্টেমের মাটিই ভিন্ন। মেরু তুন্দ্রায় হিমজমাট মৃত্তিকার উপর পর্যন্ত শিকড়ের বিস্তার ঘটে আর শুষ্ক মরুতে গাছের শিকড় বালির ভেতর শতফুট নিচেও চলে যেতে পারে। সাধারণত ছোট বীজধারী গাছের প্রধানমূল ছোট হয় যেমন, বট, অশ্বত্থ, উইলো, পপলার ইত্যাদি।  মুলের প্রকারভেদ অভিযোজনের কারণেও শিকড়ের নানাবিধ রূপান্তর ঘটতে পারে যেমন অস্থানিকমূল, বায়বীয়মূল, চোষকমূল, ঠেসমূল, অধিমূল, শ্বাসমূল ইত্যাদি। অক্সিজেন ও জলের যুগ্ম সরবরাহ না থাকলে শিকড় সেদিকে প্রবাহিত হতে পারে না। মাটির নিচে জলের গতি খুবই কম। তাই শিকড়কেই বেরুতে হয় জলের সন্ধানে যে জলে দ্রবীভূত থাকে নানারকম পুষ্টি। এই পুষ্টি সংগ্রহের জন্য থাকে মাইকোরাইজা নামের এক ধরনের মিথোজীবী ছত্রাক যার কারণে সংগ্রহ শতগুণ বেড়ে যায়। শিকড় স্বভাবগতভাবে সুবিধাবাদী; এরা পাথরের ফাটলে, অপেক্ষাকৃত নরম মাটির ভেতরে, পুরানো শিকড়ের চ্যানেলেই প্রবাহিত হতে চায়।  তথ্যসূত্র  বিষয়শ্রেণী:উদ্ভিদ মূল
রোকসানা ইয়াসমিন ছুটি (জন্ম: ১ জুলাই ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   জন্ম ও শিক্ষাজীবন  ১৯৭০ সালের ২৪ এপ্রিল রোকসানা ইয়াসমিন ছুটির জন্ম হয় এবং তিনি বি.এ. ডিগ্রী পর্যন্ত পড়াশুনা করেন।   রাজনৈতিক জীবন  ২০১৪ সালে বাংলাদেশ আওয়ামী লীগের প্রার্থী হিসাবে তিনি সংরক্ষিত আসন থেকে সংসদ সদস্য নির্বাচিত হন। তিনি সংসদীয় দলের সদস্য ছিলেন।   আরও দেখুন   ১০ম জাতীয় সংসদ নির্বাচন - ২০১৪;  বাংলাদেশের জাতীয় সংসদের সদস্যদের তালিকা।   তথ্যসূত্র    বহিঃসংযোগ   মাননীয় সংসদ সদস্য রোকসানা ইয়াসমিন ছুটি  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:মাদারীপুর জেলার রাজনীতিবিদ বিষয়শ্রেণী:রাজনীতিতে বাংলাদেশী নারী বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:১৯৫৯-এ জন্ম বিষয়শ্রেণী:২১শ শতাব্দীর বাংলাদেশী নারী রাজনীতিবিদ
রাজু মাভানি (১৯৫৭ – ৩১ অক্টোবর ২০১৯) একজন ভারতীয় চলচ্চিত্র পরিচালক, প্রযোজক, অভিনেতা ও চিত্রনাট্যকার ছিলেন। তিনি অনেক চলচ্চিত্রে কাজ করেছেন।  জীবনী রাজু মাভানি ১৯৫৭ সালে জন্মগ্রহণ করেন। তিনি বলবান এর প্রযোজক ছিলেন যেটি ১৯৯২ সালে মুক্তি পেয়েছিল। চলচ্চিত্রটি সুনীল শেট্টির প্রথম চলচ্চিত্র ছিল। এছাড়া, তিনি ইমতিহাঁ র প্রযোজক ছিলেন। তিনি অনেক চলচ্চিত্র পরিচালনাও করেছেন। তিনি সরকার, ওয়ান্টেড, শুটআউট অ্যাট ওয়াদালা ও পুলিশগিরি র মত চলচ্চিত্রে অভিনয় করেছেন।  রাজু মাভানি ২০১৯ সালের ৩১ অক্টোবর ক্যান্সারে আক্রান্ত হয়ে প্রয়াত হন।  চলচ্চিত্র তালিকা প্রযোজক, পরিচালক ও লেখক বছরচলচ্চিত্রপ্রযোজকপরিচালকলেখকসূত্র১৯৮৯ইলাকা১৯৯২বলবান১৯৯৪ইমতিহাঁ ১৯৯৫সুরক্ষা১৯৯৬রাম অউর শ্যাম১৯৯৮ইসকি টুপি উসকা সর২০০৩মুদ্দা – দ্য ইস্যু ২০০৪আব…বাস! ২০১৪অনুরাধা  অভিনেতা বছরচলচ্চিত্রচরিত্রসূত্র ১৯৯২ বলবান  ১৯৯৮ সত্য গুরু নারায়ণ  ১৯৯৯ মাস্ত ইন্সপেক্টর  ২০০০ দিওয়ানে   ২০০০ ঘাট সালিম  ২০০১ মিট্টি ফালা কেষ্ট  ২০০২ বাঁধ  ২০০২ জানি দুশমন: এক আনোখি কাহানি  ২০০২ মার্শাল  ২০০৫ ডি মাংলি  ২০০৫ সরকার বিশ্রাম ভাগত  ২০০৬ দরজা বন্ধ রাখো মুশতাক ভাই  ২০০৬ শিভা ইন্সপেক্টর তাবড়ে  ২০০৮ মানি হ্যায় তোহ হানি হ্যায় মি. ওয়াধওয়া  ২০০৯ ওয়ান্টেড দত্তা পাওলে  ২০১১ কিয়া ইয়াহি সাচ হ্যায় রামানন্দ  ২০১২ রাংদারি সাধু সিং  ২০১৩ জেলা গাজিয়াবাদ মানবীর সিং  ২০১৩ শুটআউট অ্যাট ওয়াদালা ইয়াকুব লালা  ২০১৩ পুলিশগিরি এমএলএ  ২০১৪ জয় হো হোম মিনিস্টার পি. এ.  ২০১৪ অনুরাধা   ২০১৪ লতিফ: দ্য কিং অব ক্রাইম  ২০১৫ যুবা দিভান  ২০১৬ রবিন হুড কে পোত্তে    তথ্যসূত্র  বহিঃসংযোগ  বিষয়শ্রেণী:১৯৫৭-এ জন্ম বিষয়শ্রেণী:২০১৯-এ মৃত্যু বিষয়শ্রেণী:হিন্দি চলচ্চিত্র অভিনেতা বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:ভারতে ক্যান্সারে মৃত্যু বিষয়শ্রেণী:হিন্দি চিত্রনাট্যকার
মরম পিট্টি তেলুগুতে পিচ্চি বান্টি (పిచ్చి బంతి) নামে পরিচিত, ডজবলের একটি ভারতীয় সংস্করণ। এটি রাবার বল বা টেনিস বল দিয়ে খেলা হয়। এটি ৫-৬ জনের ছোট গ্রুপের মধ্যে সাধারণত একটি ছোট ঘেরযুক্ত অঞ্চল বা বাইলেনে খেলা হয়। এটি একক, দুজন বা ৩জনের বেশি এর দলেও খেলা হয়ে থাকে।   খেলা  বলের অধিকারী ব্যক্তি অবস্থান থেকে সরে না গিয়ে অন্যকে আঘাত করে। খেলা কেবল একটি খেলোয়াড় থাকা অবধি অব্যাহত থাকবে। সর্বশেষ অবশিষ্ট খেলোয়াড় গেমটি জিতবে। কখনও কখনও যেখানে বেশি সংখ্যক খেলোয়াড় থাকে, সেখানে দুজন বিজয়ী শেষ পর্যন্ত নির্বাচিত হয়। বলটি বাতাসে নিক্ষেপ করে গেমটি শুরু হয় এবং খেলোয়াড় বল তোলার আগে বলটি তিনবার বাউন্স করা উচিত। বেশিরভাগ খেলাতেই মাথায় আঘাতের অনুমতি নেই।   ব্যুৎপত্তি  মরম মানে আঘাত করা এবং পিট্টি মানে পিটানা বা আঘাত। পিচ্চিম মানে তেলুগুতে ক্ষিপ্ত এবং বন্টি মানে বল।   তথ্যসূত্র   বিষয়শ্রেণী:ভারতে উদ্ভাবিত ক্রীড়া বিষয়শ্রেণী:ডজবল বিষয়শ্রেণী:ভারতীয় খেলা বিষয়শ্রেণী:পাকিস্তানি খেলা
ধোগস হল আন্দ্রেস গোতেইরা (মিরা, ১৯৮৩) দ্বারা পরিচালিত গালিথিয় ভাষার একটি স্বাধীন চলচ্চিত্র, যা ২০১৭ সালে মুক্তি পায়। এটি পরিচালকের মুক্তি পাওয়া প্রথম চলচ্চিত্র। এই চলচ্চিত্রের পধান অভিনেতারা হলেন ব্লাঙ্কো ভিলা, আন্তোনিও দুরান "মরিস", মিগুয়েল দে লিরা, মেলানিয়া ক্রুজ, ইভান মারকোস এবং মারিয়া কোস্তাস। চলচ্চিত্রটি ২০১১ সালের ১৯শে এপ্রিলে বুয়েনোস আইরেস আন্তর্জাতিক স্বাধীন চলচ্চিত্র উৎসবে (বাফিথি) মুক্তি পায়, এবং আভান্ত-গার্দ এবং জনার বিভাগে মনোনীত হয়। এটি গালিথিয়ায় চলচ্চিত্রায়িত প্রথম ছবি যা সিটগেস চলচ্চিত্র উৎসবে মুক্তি পায় (৯ই অক্টোবর, ২০১৭)। গালিথিয়ায় এটি মুক্তি পায় ২১ অক্টোবর, ২০১৭তে আউরেন্সে আন্তর্জাতিক চলচ্চিত্র উৎসবে।   কাহিনী সংক্ষেপ  alt=আউফফ-এ ধোগস|thumb|267x267px|আউরেন্সে আন্তর্জাতিক চলচ্চিত্র উৎসবে আন্দ্রেস গোতেইরার সঙ্গে চলচ্চিত্রের অভিনেতারা। চলচ্চিত্রটি ৬টি সমান্তরাল কাহিনীকে সংযুক্ত করে যেগুলি বিভিন্ন চরিত্র, যেমন একটি রূপসি নারী, অন্ধকারময় জীবন অতিবাহিত করছে এমন একটি লোক, একজন ট্যাক্সি ড্রাইভার এবং এক বৃদ্ধ অবসরপ্রাপ্ত সৈনিকের চারপাশে আবর্তিত হয়।   চলচ্চিত্র নির্মান  চলচ্চিত্রটি আগাদিক (AGADIC) এবং লুগোর প্রাদেশিক পরিষদ দ্বারা নিহিত। এছাড়াও ব্যায়ের কিছুটা অংশ ভেরকামি (Verkami) প্রচারমাধ্যমের ৪০০ জন পৃষ্ঠপোষকের মাধ্যমে প্রাপ্ত হয়। চলচ্চিত্রটি ভিভেইরো, আস পোন্তেস দে গার্থিয়া রোদ্রিগেজ, ওলেইরোস, আ কোরুন্যা পৌরসভাগুলিতে এবং আলমেরিয়া প্রদেশের তাবের্নাস মরুভূমির মত গালিথিয়ার বিভিন্ন স্থানে দৃশ্যায়ণ করা হয়েছে।   পুরস্কার এবং মনোনয়ন   মেস্ত্রে মাতেও পুরস্কার ২০১৭  ধোগস সর্বশ্রেষ্ঠ চলচ্চিত্র, সর্বশ্রেষ্ঠ পরিচালক, সর্বশ্রেষ্ঠ চিত্রনাট্য, সর্বশ্রেষ্ঠ অভিনেতা অভিনেত্রী সহ ১৪টি বিভাগে ১৭টি পুরস্কার পায়। এই চলচ্চিত্রটি এই পুরস্কারের ইতিহাসে সবচেয়ে সম্মানিত চলচ্চিত্র হয়।   বিভাগ  শিল্পী  ফলসর্বশ্রেষ্ঠ চলচ্চিত্রবিজয়ীসর্বশ্রেষ্ঠ পরিচালকআন্দ্রেস গোতেইরাবিজয়ীসর্বশ্রেষ্ঠ অভিনেতাইভান মার্কোসবিজয়ীসর্বশ্রেষ্ঠ অভিনেত্রীমেলানিয়া ক্রুজবিজয়ীসর্বশ্রেষ্ঠ সহ-অভিনেতাআন্তোনিও দুরান "মরিস"বিজয়ীসর্বশ্রেষ্ঠ সহ-অভিনেতাকার্লোস ব্লাঙ্কো ভিলামনোনীতসর্বশ্রেষ্ঠ সহ-অভিনেতামিগুয়েল দে লিরামনোনীতসর্বশ্রেষ্ঠ সহ-অভিনেত্রীমারিয়া কোস্তাসবিজয়ীসর্বশ্রেষ্ঠ চিত্রনাট্যআন্দ্রেস গোতেইরাবিজয়ীসর্বশ্রেষ্ঠ প্রযোজনা ব্যবস্থাপকসুসো লোপেজবিজয়ীসর্বশ্রেষ্ঠ শিল্প পরিচালকনোয়েলিয়া ভিলাবোয়াবিজয়ীসর্বশ্রেষ্ঠ সম্পাদকআন্দ্রেস গোতেইরা এবং খুয়ান গালিন্যানেসবিজয়ীসর্বশ্রেষ্ঠ সুরকারগেরমান দিয়াজবিজয়ীসর্বশ্রেষ্ঠ শব্দগ্রহণদাভিদ মাচাদো এবং খাভিয়ের পাতোবিজয়ীসর্বশ্রেষ্ঠ চিত্রগ্রহণলুথিয়া কাতোইরা পানবিজয়ীসর্বশ্রেষ্ঠ রূপসজ্জাআনা কোয়ামনোনীতসর্বশ্রেষ্ঠ পোশাক পরিকল্পনামারিয়া পোর্তোমনোনীত   তথ্যসূত্র    বহিঃসংযোগ   অফিসিয়াল পাতা     বিষয়শ্রেণী:২০১৭-এর চলচ্চিত্র বিষয়শ্রেণী:গ্যালিসিয় ভাষার চলচ্চিত্র বিষয়শ্রেণী:স্পেনীয় চলচ্চিত্র বিষয়শ্রেণী:স্পেনীয় হাস্যরসাত্মক নাট্য চলচ্চিত্র